**MCSz működési alapelvei**

**2019. június 5.**

***Alapvető MCSz „jó működési” elvek***

* szabályos működés a szervezet szabályzatainak alapján
* az elnökség együttműködése, egymás elfogadása
* az apparátus hozzáértése, az operatív működtetés teljeskörű felvállalása
* az elnökség döntésképességéhez a tagok hozzájárulása
* elfogultságok minél nagyobb mértékű kizárása
* a beérkező kérdésekre és kérelmekre megfelelő reakcióidővel válaszképesség
* szakmai és egyéb kérdésekben fejlődési és reformjavaslatok, ezek „okos” bevezetése
* elvi alapú finanszírozás kellő rugalmassággal
* jó együttműködés a tagszervezetekkel és a bizottságokkal, önkéntesekkel

***Az elnökség***

* a tagok vállalják, hogy figyelemmel kísérik a szövetség munkáját, törekednek a döntésképességre
* rendszeres operatív munka nem várható el az elnökségtől
* olyan projektek, kezdeményezések felvállalása, amelyekben jól tud segíteni az elnökségi tag, és amelyek nem befolyásolják a napi munkamenetet
* egy-egy meghatározott területet felvállalhatnak az elnökségi tagok, amelyben szorosabban együttműködhetnek az apparátussal
* kommunikáció, visszajelzés, tájékoztatás

***A szervezet***

* két fő munkavállaló: egy titkár és egy szakmai vezető
* közülük az egyik a főtitkár, a szövetségi munka irányítója (Anna felvételével eldőlt, hogy ő lesz az, a szakmai vezető mellékállású)
* további munkakörök: UEP és fogyatékosok sportja koordinátor, sajtófőnök
* külsős: elszámolások készítője (jelenleg Kecskés Péter, de ő legfeljebb az idén segít be, utána ezt átveszi Anna), könyvelő és jogász
* titkár: pénzügyi és egyéb adminisztráció vezetője, a szervezeti feladatok alapján a főtitkár feladatait látja el
* szakmai vezető: a sportigazgató és a versenybírói testületvezető feladatait látja el
* a szakmai vezető nem csak végrehajtó, hanem javaslattevő, valódi szakmai vezető legyen
* a feladatok felsorolásából fontossági sorrend
* a nem alapvető feladatok végzésében nagy teret lehet adni
* általában nagy önállósággal végzett feladatok
* pénzügyi kifizetési, jóváhagyási rendszer racionalizálása, kellő szabadság biztosítása
* telefon vagy egyéb munkaeszközök lehetőség szerint, low-budget iroda

***A közgyűlésre készített feladatmegosztásban szereplő funkciók sorsa:***

* Elnök: a leírtak szerint
* Ügyvezető: nincs, feladatait részben a főtitkár, részben az elnök és az elnökségi tagok végzik
* Főtitkár: a leírtak szerint
* Sportigazgató: ő lenne a szakmai vezető, feladatai a versenybírói testületvezetőével egészülnek ki
* Edzői testületvezető: az UEP program egyik edzője
* Kerekesszékes szakágvezető: a leírtak szerint
* Versenybírói testületvezető: nincs, feladatait a sportigazgató csinálja. Azon el lehet gondolkodni, hogy az MCSz versenyeken legyen egy főbíró kis plusz juttatásért, aki koordinálja az adott versenyen közreműködőket.
* Média- és PR-vezető: a jelenlegi sajtófőnök
* UP-nevelési szakágvezető: a programok koordinátora egy-egy UEP-edző